CELEX: 62015CN0172
Language: bg
Date: 2015-04-16 00:00:00
Title: Дело C-172/15: Иск, предявен на 16 април 2015 г. — Европейска комисия/Кралство Испания

15.6.2015   
            
            
               BG
            
            
               Официален вестник на Европейския съюз
            
            
               C 198/26
            
         Иск, предявен на 16 април 2015 г. — Европейска комисия/Кралство Испания
   (Дело C-172/15)
   (2015/C 198/34)
   Език на производството: испански
   
      Страни
   
   
      Ищец: Европейска комисия (представители: L. Nicolae и J. Rius)
   
      Ответник: Кралство Испания
   
      Искания на ищеца
   
   
               —
            
            
               в съответствие с член 258 от Договора за функционирането на Европейския съюз да се установи, че тъй като все още не е одобрило всички оценки на сигурността и планове за сигурност на всички испански пристанища, попадащи в приложното поле на Директива 2005/65/ЕО (1) на Европейския парламент и на Съвета от 26 октомври 2005 година за повишаване на сигурността на пристанищата, Кралство Испания не е изпълнило задълженията си по член 2, параграф 3 и по членове 6 и 7 от посочената директива, в които съответно се предвижда, че държавите членки определят границите на всяко пристанище и одобряват съответните оценки на сигурността и планове за сигурност на пристанищата;
            
         
               —
            
            
               Кралство Испания да бъде осъдено да заплати съдебните разноски.
            
         
      Основания и основни доводи
   
   На 5 септември 2014 г. Кралство Испания признава, че от общо 67 пристанища, за които се отнася въпросната правна уредба, одобрение все още чакат 3 оценки на сигурността на пристанища и 18 плана за сигурност на пристанища.
   Оттогава до момента испанските власти продължават редовно да докладват за напредъка в практическото прилагане на Директива 2005/65/ЕО. Последният такъв доклад за положението е получен на 14 април 2015 г. и от него е видно, че от общо 67 пристанища, за които се отнася въпросната правна уредба, одобрение все още чакат една оценка на сигурността и осем плана за сигурност на пристанища.
   Въз основа на това Комисията констатира, че към датата на последния получен доклад за положението, Кралство Испания не е изпълнило задълженията си за определяне на съответните граници на всяко пристанище по смисъла на Директива 2005/65/ЕО, както и задълженията си по изработване и одобряване на оценка на сигурността за всички пристанища, за които се прилага Директива 2005/65/ЕО, и по изработване и одобряване на плановете за сигурност на тези пристанища.
   
      (1)  ОВ L 310, стр. 28.